CELEX: E2017J0005
Language: hr
Date: 2017-12-21 00:00:00
Title: Presuda Suda оd 21. prosinca 2017. u predmetu E-5/17 – Merck Sharp &amp; Dohme Corp. protiv Islandskog patentnog ureda (Einkaleyfastofan) (Uredba (EEZ) br. 1768/92 – Lijekovi – Svjedodžba o dodatnoj zaštiti – Svjedodžba o negativnom trajanju)

12.4.2018   
            
            
               HR
            
            
               Službeni list Europske unije
            
            
               C 130/3
            
         PRESUDA SUDA
   оd 21. prosinca 2017.
   u predmetu E-5/17
   Merck Sharp & Dohme Corp. protiv Islandskog patentnog ureda (Einkaleyfastofan)
   
   
      (Uredba (EEZ) br. 1768/92 – Lijekovi – Svjedodžba o dodatnoj zaštiti – Svjedodžba o negativnom trajanju)
   
   (2018/C 130/03)
   U predmetu E-5/17, Merck Sharp & Dohme Corp. protiv Islandskog patentnog ureda (Einkaleyfastofan) – ZAHTJEV Sudu u skladu s člankom 34. Sporazuma među državama EFTA-e o osnivanju Nadzornog tijela i Suda koji je podnio Vrhovni sud Islanda (Hæstiréttur Íslands) za tumačenje Uredbe Vijeća (EEZ) br. 1768/92 od 18. lipnja 1992. o uvođenju svjedodžbe o dodatnoj zaštiti za lijekove, Sud u sastavu Carl Baudenbacher, predsjednik, Per Christiansen (sudac-izvjestitelj) i Páll Hreinsson, suci, presudio je 21. prosinca 2017. kao u izreci:
   Uredbom Vijeća (EEZ) br. 1768/92 dopušta se izdavanje svjedodžbe o dodatnoj zaštiti ako je između datuma podnošenja osnovne patentne prijave i datuma prvog odobrenja za stavljanje na tržište u EGP-u proteklo manje od pet godina. Taj se rezultat ne dovodi u pitanje činjenicom da odluka Zajedničkog odbora o uključivanju Uredbe (EZ) br. 1901/2006 i Uredbe (EZ) br. 469/2009 u Sporazum o EGP-u još nije stupila na snagu.